## Educació supervisa la instal·lació d’aules prefabricades per a acollir alumnat de centres educatius afectats per la riuada

*** El director general d’Infraestructures Educatives ha visitat les instal·lacions provisionals del CEIP Blasco Ibáñez d’Alginet, IES Berenguer Dalmau de Catarroja i CEIP L’Horta de Paiporta
* Els alumnes d’estos centres es troben reubicats en altres instal·lacions docents**

El director general d’Infraestructures Educatives, José María Larena, ha visitat la instal·lació d’algunes de les aules prefabricades que acolliran alumnat dels centres més danyats per la riuada del 29 d’octubre i que requerixen obres de major envergadura.

D’esta manera, el director general ha visitat les instal·lacions provisionals del CEIP Blasco Ibáñez d’Alginet, IES Berenguer Dalmau de Catarroja i CEIP L’Horta de Paiporta per a supervisar el seu estat.

Les aules prefabricades del CEIP Blasco Ibáñez d’Alginet van ser adjudicades per 333.840,83 euros i disposaran d’una aula de 15 c; 14 aules de 45 m2; una aula de 135 m2(menjador) i 7 aules destinades a lavabos. Fins que l’alumnat d’este centre puga situar-se en estes aules provisionals està rebent l’activitat lectiva en quatre centres de la localitat.

Per la seua part, les aules prefabricades de l’IES Berenguer Dalmau de Catarroja es van adjudicar per 2.690.526,63 euros. Es tracta d’un muntatge a doble altura que disposarà de 8 aules de 15 m2; 8 aules de 30 m2; 35 aules de 45 m2; 13 aules de 60 m2; 10 aules per a lavabos; i 3 aules per a magatzem.

L’alumnat d’FP de l’IES Berenguer Dalmau està reubicat en l’IES Massanassa, mentres que els alumnes de 1r i 2n d’ESO estan rebent classes en el CEIP Núm. 4 de Picassent i 3r i 4t de l’ESO i Batxillerat en el CEIP Maestro Serrano - María Moliner de Mislata.

Les aules prefabricades del CEIP L’Horta de Paiporta es van adjudicar per 1.254.699,06 euros i s’estan instal·lant en el pati del CEIP Jaume I de Paiporta i en una parcel·la annexa.

El muntatge d’este centre de Paiporta inclou 25 aules de 45 metres quadrats, de les quals 7 són per a Educació Infantil i altres 13 per a Educació Primària, a més de 5 aules específiques; 2 aules de 30 metres quadrats, 3 aules de 15 m2, una aula de 135 m2 (menjador), 3 magatzems de 15 m2i 10 lavabos de 15 m2.

Fins que les aules prefabricades d’este centre puguen utilitzar-se, l’alumnat està reubicat en el CEIP Les Arts i CEIP Almudena Muñoz de València.

La Conselleria d’Educació està instal·lant aules provisionals en huit centres educatius afectats per les inundacions que estan situats en set municipis de la província de València.

Fecha: 21/03/2025